ทำธุรกิจใกล้บ้าน หาค่าแรง สอนสิ่งต่างๆ เลี้ยงเด็ก และดูแลสัตว์ หางานพาร์ทไทม์หรืองานช่วงหยุดฤดูร้อนทำ
ร้านขายน้ำเลมอนนั้นเป็นที่นิยมในฤดูร้อน และยังทำให้ได้เงินมาเป็นกอบเป็นกำอีกด้วย ลองรวมรวมเพื่อนแล้วพากันขายน้ำเลมอนแถวๆ บ้านดูสิ  มีปัจจัยหลายอย่างที่จะทำให้ร้านน้ำเลมอนประสบความสำเร็จ อย่างแรกคือสถานที่ตั้ง คุณต้องตั้งร้านในที่ที่ไม่มีคู่แข่ง และเป็นที่ที่มีคนผ่านมากๆ มองเห็นได้ง่ายแถวๆ บ้าน อย่างเช่นมุมถนน ตกแต่งให้ร้านดูน่าเข้าให้มากที่สุด ถ้าคุณมีความคิดสร้างสรรค์มากๆ ให้สร้างร้านที่ดูเป็นแบบดั้งเดิมแล้วตกแต่งด้วยโบว์กับป้ายชื่อ“ธุรกิจ”ของคุณ จดราคาวัตถุดิบต่างๆ และตั้งราคาให้ได้กำไร แต่อย่าเอากำไรมากเกินไปล่ะ ทำเมนูสิ่งที่คุณมีขาย และพิจารณาการขายอย่างอื่นนอกจากน้ำเลมอน บางทีอาจมีคุกกี้หรือบราวนี่ หรือน้ำเลมอนรสอื่นด้วยก็ได้ สร้างเว็บไซต์เพื่อโฆษณาให้กับร้านของคุณด้วย โดยได้รับการอนุญาตจากผู้ปกครองก่อนนะ จะลองใช้เว็บไซต์ Wix.com ในการสร้างก็ได้ มอบหมายงานที่ต่างกันให้ทุกคน โดยกำหนดงานขึ้นมา ทำป้ายแล้วให้ใครสักคนเอาไปโฆษณาแถวๆ บ้านหรือตั้งเอาไว้ตามแนวตึก แล้วก็ให้ใครสักคนคอยทำน้ำเลมอนหรือสินค้าอื่นๆ เพื่อไม่ให้ของหมด เหมือนกับการตั้งร้านน้ำเลมอนนั่นแหละ คุณสามารถใส่ความคิดสร้างสรรค์ลงไปเพื่อขายเครื่องดื่มตามที่ต่างๆ ได้ เอากระติกไปใส่ของที่ทำหรือน้ำขวดไปขายในสวนสาธารณะในวันหยุดก็ได้นะ  ถ้าคุณมีลูกพี่ลูกน้อง ญาติๆ ที่มีแข่งบาสเกตบอลหรือฟุตบอล ก็สามารถไปที่แข่งแล้วขายเครื่องดื่มกับผู้เล่นคนอื่นหรือผู้ปกครองที่อยู่ที่นั่นก็ได้ ทำป้ายจาย แล้วใช้พื้นที่เล็กๆ ตั้งโต๊ะกับกระติกน้ำแข็ง ขายน้ำและน้ำผลไม้เพื่อหาเงินพิเศษ ตั้งราคาให้สมเหตุสมผล รวมเพื่อมาทำอะไรบางอย่างด้วยกัน อย่างเครื่องประดับจากลูกปัด เชือกถัก ฯลฯ ขายแบบเปิดท้าย ขายตามตลาด เปิดบูธ หรือขายออนไลน์ โดยให้ผู้ปกครองช่วยและให้คำอนุญาต เพียงแต่ต้องถามผู้ปกครองก่อนว่าโอเคหรือไม่ รวมกลุ่มกับเด็กคนอื่นๆ แถมบ้านที่จะหาเงินด้วยการล้างรถ  กำหนดวันและทำใบปลิวโฆษณา นำใบปลิวไปสอดตามกล่องจดหมายของเพื่อนบ้าน แล้วขอให้คนอื่นในกลุ่มล้างรถไปขอให้ครอบครัวมาใช้บริการด้วย เลือกที่ที่เหมาะสมกับการล้างรถ อย่างเช่น บ้านที่มีที่จอดรถยาวๆ เตรียมถัง น้ำ ผ้าเช็ด ฟองน้ำ ฯลฯ ล้างรถในวันที่กำหนดแล้วเก็บเงินเลย ให้บริการแค่คนในท้องถิ่นที่รู้จักๆ กันเท่านั้น และควรมีผู้ใหญ่คอยให้คำแนะนำด้วย ขอเจ้าของรถเสมอก่อนที่จะใช้ผลิตภัณฑ์ทำความสะอาดรถใดๆ ที่นอกเหนือจากน้ำเปล่า การเสนอที่จะถางหญ้าและตักหิมะก็เป็นอีกวิธีดีๆ ที่จะได้เงินมาง่ายๆ โดยทำให้เหมือนธุรกิจ และตั้งชื่อธุรกิจของตัวเองด้วยล่ะ  ติดใบปลิวทั่วๆ แถวบ้านเพื่อโฆษณาบริการของคุณ และมีวิธีติดต่อไว้ด้วย หรือจะถามเพื่อนข้างบ้านตรงๆ เลยก็ดี ถ้าคุณสามารถเตรียมเครื่องมือไว้เองได้จะดีมาก แม้ว่าลูกค้าบางคนจะมีอุปกรณ์ที่คุณสามารถใช้ได้อยู่แล้วก็ตาม เสนอราคาให้เหมาะสมกับสนามหญ้าหรือทางเดินรถ รวมถึงเวลาที่ใช้ถางหรือตักหิมะด้วย สำหรับการถางหญ้า ให้กำหนดวันเวลาทุกๆ สัปดาห์ให้แน่นอนว่าคุณจะมาถางให้เมื่อไร สำหรับการตักหิมะ ก็ทำงานให้สำเร็จตามเวลาที่เหมาะสม ขอพ่อแม่ทำพวกงานต่างๆ รอบๆ บ้านแลกเงินเป็นรายสัปดาห์ ถ้าพ่อแม่ไม่อยากให้เงินจากการทำงานบ้าน ก็ให้อธิบายว่าถ้าให้เป็นค่าแรง ก็จะได้ไม่ต้องขอเงินทุกครั้งตอนที่คุณจะออกจากบ้านไงล่ะ  การทำงานแลกค่าแรงก็เหมือนการทำอาชีพหนึ่ง จากการได้รับค่าแรงนี้ คุณสามารถเสริมสร้างจริยธรรมให้ตัวเองที่จะช่วยคุณตอนที่โตขึ้นกว่านี้ได้ คุยกับพ่อแม่พร้อมข้อเสนอแนะ จัดทำตารางเวลาในสัปดาห์ และเขียนว่าจะทำงานอะไรบ้าง แล้วก็คิดว่าค่าของงานเหล่านั้นควรอยู่ที่เท่าไร จากนั้นคุณกับพ่อแม่ของคุณก็ก็มาคุยกันเรื่องค่าแรงได้ . การทำความสะอาดห้องต่างๆ ในบ้านถือเป็นวิธีที่ดีที่จะได้ค่าแรง ไม่ว่าจะเช็ดหน้าต่าง กวาดพื้น หรือดูดฝุ่น ต่างมีงานมากมายที่คุณจะทำให้สำเร็จเพื่อได้มาซึ่งค่าแรงได้  การคอยทำให้ห้องตัวเองสะอาดอาจไม่พอที่จะเรียกค่าแรงได้ พ่อแม่ของคุณอาจคิดว่ามันเป็นสิ่งที่คุณต้องรับผิดชอบตัวเองในการดูแลห้องให้สะอาดอยู่แล้ว ฉะนั้นให้ทำให้เหนือกว่านั้น ด้วยการทำความสะอาดห้องอื่นในบ้านซะ คุยกับพ่อแม่ว่าแต่ละห้องหรือแต่ละส่วนควรจ่ายค่าแรงเท่าไร บางทีการทำความสะอาดโถงทางเดินอาจราคาไม่สูงเท่าทำความสะอาดห้องรับประทานอาหาร เพราะทางเดินนั้นเล็กกว่าและใช้เวลาน้อยกว่า การทำงานนอกบ้านตามฤดูกาลก็เป็นอีกทางที่ดีในการแลกค่าแรง เพราะพ่อแม่ของคุณอาจไม่มีเวลามาจัดการ หรืออาจไม่อยากทำเอง  อย่างการกวาดใบไม้ ตักหิมะ ถางหญ้า และถอนวัชพืช ถ้าคุณทำงานที่ตามฤดูกาล แต่เป็นงานที่ต้องมีความต่อเนื่อง อย่างการถางหญ้าหรือตักหิมะ คุณก็สามารถต่อรองกับพ่อแม่ถึงราคาที่ทำในแต่ละครั้งได้ ถ้าคุณจะกวาดใบไม้ ให้ลองคุยถึงค่าแรงเป็นรายชั่วโมงดู ถ้าคุณเก่งวิชาใดวิชาหนึ่งที่โรงเรียนมาก หรือเล่นเครื่องดนตรีอย่างกีตาร์หรือเปียโนเก่ง ก็สามารถสอนเพื่อนหรือเพื่อนบ้านใกล้ๆ กันเพื่อเงินสักเล็กน้อยก็ได้ เพื่อนอาจไม่ค่อยมีเงินค่าขนมมากเท่าไร ฉะนั้นก็อย่าเก็บเงินเพื่อนเยอะเกินไปล่ะ  ถ้าคุณอยู่ชั้นเดียวกันกับเพื่อนแล้วเก่งวิชานั้นมากกว่า ก็สามารถสอนวิชานั้นแล้วช่วยเรื่องการบ้านหรือติวสอบก็ได้ ถ้าคุณมีญาติที่อายุน้อยกว่า ก็สามารถสอนเขาได้ เพื่อที่ผู้ปกครองคุณจะได้ไม่มีเข้มงวดกับผลการเรียนและการบ้านอยู่เสมอๆ หนึ่งในทางหาเงินง่ายๆ สำหรับเด็กคือให้ไปเลี้ยงเด็กนั่นเอง เริ่มจากการเลี้ยงเด็กของญาติคุณ และเมื่อมีประสบการณ์แล้ว ก็ค่อยไปเลี้ยงเด็กให้เพื่อนบ้าน  ไปฝึกอบรมการเลี้ยงเด็ก ทาง [1] มีคอร์สเรียนที่จะสอนทักษะในการรับมือกับเด็กที่จะสอนว่าคุณควรทำอย่างไรในด้านที่เกี่ยวข้องกับการแพทย์แบบมีการรับรองให้ด้วย การที่คุณมีประกันรับรองก็จะช่วยให้คุณเรียกเงินจากเพื่อนบ้านได้มากขึ้นนั่นเอง หาแหล่งอ้างอิง โดยให้ผู้ปกครองช่วยหาเพื่อนที่ต้องการหาคนมาเลี้ยงเด็กอยู่พอดี และติดประกาศทั่วบริเวณแถวๆ บ้าน ทำการเลี้ยงเด็กให้เป็นแบบธุรกิจ ตั้งชื่อธุรกิจและตั้งเรทค่าเลี้ยงดู เข้าร่วมกลุ่มเครือข่ายพี่เลี้ยงเด็กออนไลน์ อย่างเว็บไซต์ [2] ในช่วงหน้าร้อน ตอนที่คุณไม่มีเรียน แต่พ่อแม่ก็ยังต้องไปทำงานอยู่ การรับดูแลเด็กแถวๆ บ้านก็เป็นอีกวิธีที่จะได้เงินพิเศษมา และจะได้ผลดีที่สุดถ้าหากว่าคุณมีเพื่อนคอยช่วยด้วย  ใช่ว่าพ่อแม่ทุกคนจะอยากทิ้งลูกไว้กับคุณทั้งวันล่ะนะ แต่ถ้าคุณได้รับการรับรองว่าเป็นพี่เลี้ยงที่น่าไว้ใจแล้ว ก็อาจโชคดีก็ได้  วิธีนี้จะได้ผลดีที่สุดถ้าคุณค่อนข้างโตขึ้นมาอีกหน่อย และมีเพื่อนช่วยด้วย โฆษณาถึงการดูแลเด็กของคุณให้ทั่วบริเวณใกล้เคียง แล้วเพิ่มกิจกรรมสนุกๆ ให้เด็กได้ทำ บางทีอาจจัดวันเล่นที่สวนสาธารณะเอาไว้เล่นฟุตบอลกัน หรือจัดวันศิลปะและวันประดิษฐ์ประดอยที่บ้านก็ได้ จะรวมการดูแลเด็กไปพร้อมๆ กับการติวก็ได้นะ ถ้าคุณชอบสัตว์ การรับเลี้ยงสัตว์หรือพาสุนัขไปเดินเล่นก็เป็นวิธีที่ดีที่จะหาเงินได้เหมือนกัน สุนัขและแมวเป็นสัตว์ที่ต้องการการดูแลเลี้ยงดูเป็นปกติอยู่แล้ว แต่บางคนก็สนใจที่จะดูแลพวกปลา สัตว์ครึ่งบกครึ่งน้ำ สัตว์เลื้อยคลาน ฯลฯ เช่นกัน และอย่าดูแลสิ่งที่คุณไม่สามารถดูแลได้  ทำใบปลิวโฆษณาว่าคุณรับดูแลสัตว์ เสียบไว้ในกล่องไปรษณีย์และติดไว้ตามที่ประกาศโฆษณาแถวๆ บ้าน เขียนตารางเวลาไว้ จะได้รู้ว่าต้องดูแลสัตว์ตัวไหนตอนไหน และอย่าลืมบันทึกการให้อาหารและทำความสะอาดด้วยนะ เก็บกุญแจของบ้านแต่ละบ้านเอาไว้ให้ดี โดยให้ติดกระดาษเขียนชื่อเอาไว้ว่าเป็นบ้านของใคร แต่อย่าเขียนที่อยู่ไว้เผื่อตอนที่คุณทำหาย คิดราคาให้เหมาะสม แต่สามารถแข่งราคากับผู้ที่รับเลี้ยงสัตว์คนอื่นได้ ราคาในการต่อรองที่ดีมักจะเริ่มอยู่ที่ประมาณ 130 ถึง 330 บาทต่อการดูแลหนึ่งครั้งหรือพาไปเดินเล่นหนึ่งครั้ง ร้านค้าปลีกและร้านอาหารส่วนใหญ่จะมีเกณฑ์อายุที่ต้องการอยู่ แต่ถ้าคุณอายุถึงพอ การทำงานพาร์ทไทม์หรืองานช่วงที่หยุดทำก็เป็นวิธีที่ดีในการได้เงินง่ายๆ และยังเอาไปเขียนเรซูเม่ได้อีกด้วย  วัยรุ่นต่างพากันหางานพาร์ทไทม์ทำอย่างงานเสิร์ฟ เช็ดโต๊ะ หรือทำงานในโรงแรม งานพวกนี้อาจไม่ได้ดูหรูมากนัก แต่ก็ถูกจ้างได้ง่ายกว่า  ร้านค้าปลีกอื่นๆ อย่างร้านขายเสื้อผ้าวัยรุ่น หรือห้างอย่างโลตัส บิ๊กซี ก็อาจเป็นที่ที่ดีในการหางาน โดยให้เข้าไปในเว็บไซต์ของบริษัทแล้วดูตำแหน่งที่ว่างอยู่ ตอนที่สมัครงาน โดยเฉพาะอย่างยิ่งตอนที่ไปสัมภาษณ์ ควรต้องแต่งกายให้สุภาพและดูเรียบร้อย ยกเว้นว่าจะถูกขอให้แต่งตัวแบบเฉพาะในการสัมภาษณ์ ถ้าคุณไม่มีเรซูเม่ ให้พูดถึงงานที่เคยทำที่ผ่านมา และการมีแหล่งอ้างอิงก็ถือเป็นสิ่งที่ดีด้วยนะ อีกวิธีที่จะหาเงินง่ายๆ และอาจช่วยให้ได้ผิวแทนสวยๆ ด้วย คือการเป็นไลฟ์การ์ดหรือผู้ดูแลสวนสาธารณะ ไปที่สระว่ายน้ำหรือสวนสาธารณะใกล้บ้านแล้วถามหาตำแหน่งที่ว่างและบอกว่าคุณต้องการมาสมัครงาน  ไลฟ์การ์ดนั้นจะต้องผ่านการอบรมพิเศษและมีการรับรอง ฉะนั้นถ้าคุณอยากเป็นไลฟ์การ์ดจริงๆ การไปฝึกให้ถูกต้องก็เป็นเรื่องที่ดี เมื่อคุณได้รับการรับรองแล้ว อย่างไรก็ตาม คุณอาจไม่ได้งานก็ได้ จะให้ดีให้ไปหาสระว่ายน้ำหรือหาดใกล้ๆ บ้านที่รับจ้างอยู่ หรือขอวิธีสมัครงานจากครูฝึกสอนเอา  และยังสามารถติดต่อกับหน่วยงานที่เกี่ยวข้องกับสวนสาธารณะแถวบ้านเพื่อหางานช่วงหน้าร้อนที่คุณทำได้ บางทีอาจเป็นการดูแลกิจกรรมประจำสัปดาห์สำหรับเด็กๆ หรือจัดการเกี่ยวกับงานแข่งกีฬา ถ้าผู้ปกครองของคุณมีธุรกิจของตัวเอง ก็ลองขอทำพาร์ทไทม์กับธุรกิจนั้นๆ ดู ถือเป็นทางเลือกในการได้ค่าแรงอีกวิธีหนึ่ง และอาจง่ายกว่าการไปหางานอื่นๆ ที่คุณมีประสบการณ์น้อยกว่า หรือยังเด็กเกินไปอีกด้วย  ขอค่าแรงในการดูแลร้านให้สะอาดเป็นรายชั่วโมง อาจมีงานยุ่งๆ ที่ต้องทำให้เสร็จ อย่างการจัดเอกสาร บรรจุซองจดหมาย หรือไปแจกใบปลิวหรือคูปองรอบๆ เมือง และนี่ยังเป็นโอกาสที่ดีที่จะได้เริ่มทำเรซูเม่ซึ่งจะช่วยในตอนที่คุณต้องออกไปหางานอื่นทำด้วยล่ะ
ตั้งร้านขายน้ำเลมอน. ขายเครื่องดื่มและขนมอบบนถนน. ทำและขายเครื่องประดับและสิ่งอื่นๆ. ขายของที่ไม่ต้องการแล้วในอีเบย์หรือที่ที่ขายของทำนองนี้ได้. ตั้งกลุ่มล้างรถ. ถางหญ้าและตักหิมะออกให้แถวๆ บ้าน. ขอพ่อแม่ทำงานแลกค่าแรง. ทำความสะอาดบ้าน ทำงานบ้านนอกบ้าน. สอนเพื่อนๆ หรือเพื่อนบ้าน. เลี้ยงเด็กให้เพื่อนบ้านและเพื่อนของผู้ปกครอง. รับดูแลเด็ก. เลี้ยงสัตว์หรือพาสุนัขไปเดินให้เพื่อนบ้าน. ทำในร้านค้าปลีกหรือร้านอาหาร. เป็นไลฟ์การ์ดหรือคนดูแลสวนสาธารณะ. ทำงานกับธุรกิจในครัวเรือน.
https://www.wikihow.com/Make-Money-Easily-(for-Kids) https://www.wikihow.com/Make-Money-Easily-(for-Kids) https://www.wikihow.com/Make-Money-Easily-(for-Kids) https://www.wikihow.com/Make-Money-Easily-(for-Kids)
Creating a Neighborhood Business Earning an Allowance Tutoring,  Babysitting, and Pet Sitting Getting a Part-Time or Summer Job